เช็กเลย! สถานะรับเงินเยียวยา 5,000 บาท หน้าเว็บฯ “เราไม่ทิ้งกัน” เริ่มจ่ายวันแรก
เช็กเลย! สถานะรับเงินเยียวยา 5,000 บาท หน้าเว็บฯ "เราไม่ทิ้งกัน" เริ่มจ่ายวันนี้ (8 เม.ย.63)​ วันแรก
เช็กเลย! สถานะรับเงินเยียวยา 5,000 บาท หน้าเว็บฯ "เราไม่ทิ้งกัน" เริ่มจ่ายวันนี้ (8 เม.ย.63)​ วันแรก
8 เม.ย. 2563

ผู้สื่อข่าวรายงานว่า หลังจากที่ที่ประชุมคณะรัฐมนตรี (ครม.) อนุมัติมาตรการระยะที่ 2 เพื่อลดผลกระทบจากไวรัสโควิด-19 ให้แก่ประชาชนที่เป็นแรงงานนอกระบบประกันสังคม ทั้งแรงงานลูกจ้าง ลูกจ้างชั่วคราว และอาชีพอิสระ โดยการแจกเงินเยียว 5,000 บาท จากการลงทะเบียนผ่าน เว็บไซต์ www.เราไม่ทิ้งกัน.com
ล่าสุดวันนี้ (8 เม.ย.63)​ เป็นวันแรกที่ระบบจะเริ่มทำการจ่ายเงิน พร้อมส่งเอสเอ็มเอสแจ้งไปยังผู้ที่ผ่านเกณฑ์ ได้รับเงิน 5,000 บาท เป็นระยะเวลา 6 เดือน ทั้งนี้ นอกจากเอสเอ็มเอสแล้ว ประชาชนที่ลงทะเบียนรับสิทธิ์ยังสามารถเข้าไปตรวจสอบสถานะได้ที่เว็บไซต์ “เราไม่ทิ้งกัน” โดยเข้าไปที่หน้าเว็บไซต์ เลือกเมนู “ตรวจสอบสถานะ” จากนั้นกรอกรายละเอียดข้อมูลส่วนตัว ได้แก่ หมายเลขประจำตัวประชาชน 13 หลัก เบอร์โทรศัพท์มือถือที่ใช้ลงทะเบียน และวัน เดือน ปีเกิด ของผู้ลงทะเบียนรับสิทธิ์ เพื่อให้ระบบทำการตรวจสอบว่าขณะนี้ ขั้นตอนการจ่ายเงินเยียวยานั้น ได้ดำเนินการถึงไหนแล้ว


สำหรับผู้ที่มีข้อสงสัยหรือต้องการทราบรายละเอียดเพิ่มเติม สามารถสอบถามได้ทางสำนักงานเศรษฐกิจการคลัง
โทร. 02 273 9020 ต่อ 3421, 3422, 3423, 3424, 3425, 3427, 3429, 3430 และ 3572 (ในวันและเวลาราชการ) หรือสอบถามวิธีการลงทะเบียน สถานะการโอนเงิน Krungthai Contact Center โทร. 02 111 1144 (ตลอด 24 ชั่วโมง)
 